CELEX: 62007TN0374
Language: lv
Date: 2007-09-22 00:00:00
Title: Lieta T-374/07: Prasība, kas celta 2007. gada 22. septembrī — Pachtitis /Komisija un EPSO

24.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 283/37
            
         Prasība, kas celta 2007. gada 22. septembrī — Pachtitis/Komisija un EPSO
   
   (Lieta T-374/07)
   (2007/C 283/68)
   Tiesvedības valoda — grieķija
   Lietas dalībnieki
   
      Prasītājs: Dimitrios Pachtitis, Atēnas (Grieķija) (pārstāvji — P. Giatagantzidis, B. Niangou, advokāti)
   
      Atbildētāji: Eiropas Kopienu Komisija un Eiropas personāla atlases birojs (EPSO)
   Prasītāja prasījumi:
   
               —
            
            
               atcelt EPSO2007. gada 27. jūnija lēmumu un klusējot izteiktu lēmumu noraidīt prasītāja 2007. gada 10. jūlija lūgumu saistībā ar viņa tiesībām piekļūt EPSO dokumentiem;
            
         
               —
            
            
               piespriest EPSO nosūtīt viņam: 1) viņam uzdoto jautājumu un atbilžu, kuras viņš deva sākotnējo a) un b) pārbaužu laikā, piedaloties atklātā konkursā EPSO/AD/77/06 (OV C 277 A, 1. lpp.), apliecinātu kopiju, lai izveidotu rezerves sarakstu pieņemšanai darbā Eiropas iestādēs administratorus — juristus-lingvistus AD 5 pakāpē uz grieķu valodu; un 2) saraksta ar pareizām atbildēm divās iepriekš minētajās pārbaudēs, kurās viņš piedalījās, apliecinātu kopiju;
            
         
               —
            
            
               piespriest EPSO atlīdzināt visus tiesāšanās izdevumus.
            
         Pamati un galvenie argumenti
   Prasītājs uzskata, ka Eiropas personāla atlases biroja (turpmāk tekstā — “EPSO”) atteikums izsniegt jautājumu, kas viņam tika uzdoti un atbilžu, kuras viņš deva sākotnējo a) un b) pārbaužu laikā, piedaloties atklātā konkursā EPSO/AD/77/06 (OV C 277 A, 1. lpp.), apliecinātu kopiju, kā arī saraksta ar pareizām atbildēm iepriekš minētajās pārbaudēs, kurās viņš piedalījās, apliecinātu kopiju ir prettiesisks un nepamatots lēmums, jo ar to tiek pārkāptas viņa tiesības piekļūt Eiropas iestāžu dokumentiem atbilstoši EKL 255. pantam un Regulas (EK) Nr. 1049/2001 (1) 2. un 4. pantam, un tā pamatojums ir vispārējs un šis lēmums pārkāpj EKL 253. pantu. Tāpat, pēc prasītāja uzskatiem, EPSO atteikums izsniegt viņam šādas kopijas ir pretējs pārskatāmības, labas pārvaldības, tiesiskās drošības un tiesiskās paļāvības principiem.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).